Ikalabing-anim na Aralin: INIHAHAYAG SA ATIN NG DIYOS ANG TUNGKOL SA DARATING NA PANAHON.

May mga taong nagpapahayag o humuhula tungkol sa mga bagay na magaganap sa hinaharap o sa darating na panahon. Bilang mga Cristiano, mayroon tayong malaking kahigitan - kilala natin kung sino ang arkitekto ng darating ng panahon at ipinahayag niya sa atin ang tungkol dito. Sa araling ito ay ating susuriin kung ano ang ipinahayag ng Diyos sa atin tungkol sa magaganap sa darating na panahon para sa atin, para sa iba, at para sa Daigdig.

Bukod sa araw ng ating kapanganakan, ang pinakamakabuluhang araw sa darating na panahon ay ang araw ng ating kamatayan. Para sa mga daratnang buhay sa pagwawakas ng mundo, iyon ang pinakamakabuluhang araw sa kanila. Kung magkagayon, magsisimula tayo sa pagtalakay sa kung ano ang nagaganap kung ang isang tao ay sumasakabilang-buhay. Pagkatapos nito ay tatalakayin natin kung ano ang magaganap sa Araw ng Paghuhukom.

Ano ang nagaganap kung tayo ay mamatay?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Ecclesiastes 12:7 "Alalahanin mo siya bago manumbalik sa alabok ang ating katawang lupa at ang ating hininga (espiritu) ay magbalik sa Diyos na may bigay nito."****Hebreo 9:27 "Itinakda sa mga tao na minsan lamang mamatay at pagkatapos ay ang paghuhukom."** | **Sa oras ng kanyang kamatayan, ang katawan ng tao ay bumabalik sa alabok at nananatili sa ganitong kalagayan hanggang sa Araw ng Paghuhukom. Ngunit ang kanyang espiritu o kaluluwa ay hindi naglalaho o hindi na umiiral. Bagkus ito ay bumabalik sa Diyos.** |
| **Lucas 16:19-26 “May isang mayamang laging nakasuot ng mamahaling damit at saganang-sagana sa pagkain araw-araw. May isa namang pulubing nagngangalang Lazaro na tadtad ng sugat sa katawan at nakahiga sa may pintuan ng mayaman sa hangad na matapunan man lamang ng mga mumong nahuhulog mula sa hapag ng mayaman. At doo'y nilalapitan siya ng mga aso at dinidilaan ang kanyang mga sugat. Namatay ang pulubi at siya'y dinala ng mga anghel sa piling ni Abraham. Namatay rin ang mayaman at inilibing. Sa gitna ng kanyang pagdurusa sa daigdig ng mga patay, natanaw ng mayaman si Lazaro sa piling ni Abraham. Kaya't sumigaw siya, ‘Amang Abraham,** | **Ang espiritu o kaluluwa ng tao ay agad na hinahatulan ng Diyos. Batay sa hatol ng Diyos, ang espiritu o kaluluwa ng tao ay maaaring sa langit o sa impiyerno mapunta.** |

|  |  |
| --- | --- |
| **maawa po kayo sa akin. Utusan po ninyo si Lazaro na isawsaw sa tubig ang dulo ng kanyang daliri at basain ang aking dila, dahil ako'y naghihirap sa apoy na ito.’ Ngunit sumagot si Abraham, ‘Anak, alalahanin mong nagpasasa ka sa buhay noong ikaw ay nasa lupa, at si Lazaro naman ay nagtiis ng kahirapan. Subalit ngayon ay inaaliw siya rito samantalang ikaw nama'y nagdurusa riyan. Bukod dito, may malaking bangin sa pagitan natin, kaya't ang mga naririto ay hindi makakapunta diyan at ang mga****naririyan ay hindi makakapunta rito."** |  |

Yamang ang espiritu o kaluluwa ng tao ay agad na hinahatulan sa oras ng kamatayan, mahalagang masagot natin ang tanong na, "Saan ibinabatay ng Diyos ang kanyang paghatol?"

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Juan 3:16-18 "Sapagkat gayon na lamang ang pag-ibig ng Diyos sa sangkatauhan, kaya't ibinigay niya ang kanyang kaisa-isang Anak, upang ang sinumang sumampalataya sa kanya ay hindi mapahamak, kundi magkaroon ng buhay na walang hanggan. Isinugo ng Diyos ang kanyang Anak, hindi upang hatulan ng parusa ang sanlibutan, kundi upang iligtas ito sa pamamagitan niya. Hindi hinahatulan ng parusa ang sumasampalataya sa Anak. Ngunit hinatulan na ang hindi sumasampalataya, sapagkat hindi siya sumampalataya sa kaisa-isang Anak ng Diyos."** | **Ang lahat ay hahatulan ayon sa pananampalataya. Ang mga nagtitiwala kay Jesus bilang kanilang Tagapagligtas ay pawawalang-sala at ituturing na matuwid sa mata ng Diyos. Ang mga ayaw kumilala kay Jesus ay hahatulan sa kanilang kasalanan at parurusahan.** |
| **Santiago 2:14-17 "Mga kapatid, ano ang pakinabang kung sabihin ng isang tao na siya'y may pananampalataya, ngunit hindi naman niya ito pinapatunayan sa gawa? Maililigtas ba siya ng ganoong uri ng pananampalataya? Halimbawa, may isang kapatid na walang maisuot at walang makain. Kung sasabihin ninyo sa kanya, “Patnubayan ka nawa ng Diyos; magbihis** | **Ang mabubuting gawa ay bunga ng pananampalataya kay Jesus. Pinatutunayan ng mabubuting gawa ang pag-iral ng pananampalataya. Ngunit hindi ang mabubuting gawa ang batayan kung ang isang tao ay mapupunta sa langit o hindi.** |

|  |  |
| --- | --- |
| **ka't magpakabusog,” ngunit hindi naman ninyo siya binibigyan ng kanyang kailangan, ano ang silbi niyon? Gayundin naman, patay ang pananampalatayang walang kalakip na gawa."****Juan 5:28, 29 "Huwag ninyo itong pagtakhan, sapagkat darating ang oras na maririnig ng mga patay ang kanyang tinig at sila'y babangon. Lahat ng gumawa ng kabutihan ay babangon patungo sa buhay na walang hanggan, at lahat ng gumawa ng kasamaan ay babangon patungo sa kaparusahan.”** |  |

Ano ang larawan ng langit at impiyerno?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Mateo 25:41, 46 “Sasabihin naman niya sa mga nasa kaliwa, ‘Lumayo kayo sa harapan ko, kayong mga isinumpa! Doon kayo sa apoy na di namamatay na inihanda para sa diyablo at sa kanyang mga kampon...Itataboy ang mga ito sa kaparusahang walang hanggan, ngunit ang mga matuwid ay pupunta sa buhay na walang hanggan.”****Marcos 9:47-48 "At kung ang isang mata mo ay nagiging sanhi ng iyong pagkakasala, dukitin mo ito! Mabuti pang pumasok ka sa kaharian ng Diyos na iisa lang ang mata, kaysa may dalawang mata ngunit itatapon ka naman sa impiyerno. Doo'y hindi namamatay ang mga uod na kumakain sa kanila, at ang apoy ay hindi napapatay."****2 Tesalonica 1:9 "Magdurusa sila ng walang hanggang kapahamakan at mahihiwalay sila sa Panginoon at sa dakila niyang kapangyarihan."** | **Ang impiyerno ay lugar ng walang hanggang paghihirap na inihanda para sa mga anghel na naghimagsik laban sa Diyos. Ang pagdurusang dulot nito ay totoo at walang katapusan. Inilalarawan sa Biblia ang pagdurusang hatid nito sa mga salitang "nagbabagang-apoy", "walang hanggang pighati", "kawalang-pag-asa" , atbp. na dulot ng pagkawalay sa pagmamahal at kalinga ng Diyos magpakailanman.** |

|  |  |
| --- | --- |
| **1 Corinto 2:9 "Subalit tulad ng nasusulat, Hindi pa nakikita ng mata, o naririnig ng tainga, ni hindi pa sumasagi sa isip ng tao ang mga inihanda ng Diyos para sa mga umiibig sa kanya.”****Pahayag 7:15 "Iyan ang dahilan kung bakit sila ay nasa harap ng trono ng Diyos at naglilingkod sa kanya sa templo araw at gabi. At ang nakaupo sa trono ang siyang kukupkop sa kanila."****Pahayag 21:4 "At papahirin niya ang bawat luha sa kanilang mga mata. Wala nang kamatayan, dalamhati, pagtangis, at paghihirap sapagkat lumipas na ang dating mga bagay.”****Roma 8:18 "Para sa akin, ang mga pagtitiis natin sa kasalukuyan ay hindi maihahambing sa kaluwalhatiang ipahahayag sa atin balang araw."****1 Corinto 13:12 "Sa kasalukuyan ang ating nakikita ay tila malabong larawan sa salamin, subalit darating ang araw na ang lahat ay makikita natin nang harapan. Bahagya lamang ang nalalaman ko ngayon, ngunit darating ang araw na malulubos ang kaalamang ito, tulad ng lubos na pagkakilala niya sa akin."** | **Ang langit ay lugar ng walang hanggang kagalakan na higit pa sa ating inaasahan.****Doon ay mabubuhay tayong kasama ni Jesus sa bawat sandali at hindi na kailanman magdaranas ng anumang mapait na bunga ng kasalanan.****Muli nating tataglayin ang larawan ng Diyos at lubos nating makikilala ang Diyos.** |

Bagamat hindi maaabot ng ating kaisipan ang kaluwalhatian at kagalakang ipinangako ni Jesus sa atin sa kanyang piling sa langit, hindi ito nangangahulugan na tayong mga Cristiano ay hindi na nakararamdam ng takot sa kamatayan. Nakaugat sa ating luma at makasalanang katauhan ang katigasan ng pagtangging magtiwala kay Jesus at sa kanyang mga pangako sa atin. Kaya kailangan nating manatiling nakaugnay sa Salita ng Diyos upang paulit-ulit tayong paalalahanan at bigyan ng katiyakan na wala na tayong dapat pang ikatakot sa kamatayan, yamang nagtitiwala tayo na iniligtas na tayo ni Jesus sa ating mga kasalanan.

Gaya ng nabanggit na sa panimulang mga salita sa araling ito, hindi lahat ay aabutin ng kamatayan bago magwakas ang mundo. Kung tayo ay makakasama sa mga taong daratnan pang buhay at makasasaksi sa pagwawakas ng mundo, malalaman natin kung ano ang magaganap sa araw na yaon. Nagpapasalamat tayo sa Diyos sapagkat hindi lamang niya

ipinahayag sa atin ang tungkol sa wakas ng mundo, kundi binigyan rin niya tayo ng mga palatandaan na malapit na ang wakas.

Ano ang mga palatandaan ng pagwawakas ng mundo at ano ang dapat nating malaman tungkol sa mga ito?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Mateo 24:4-14 Sumagot si Jesus, “Mag-ingat kayo upang hindi kayo mailigaw ninuman! Maraming paparito sa pangalan ko at magpapanggap na sila ang Cristo, at marami silang maililigaw. Makakarinig kayo ng mga labanan at makakabalita ng mga digmaan sa iba't ibang dako. Ngunit huwag kayong mababahala dahil talagang mangyayari ang mga iyon, bagama't hindi pa iyon ang katapusan ng mundo. Maglalaban-laban ang mga bansa at gayundin ang mga kaharian. Magkakaroon ng taggutom at lilindol sa maraming lugar. Ang lahat ng mga ito'y pasimula pa lamang ng mga paghihirap na tulad sa isang babaing nanganganak. Pagkatapos ay kapopootan kayong lahat dahil sa inyong pagsunod sa akin. Isasakdal kayo upang pahirapan at patayin, at dahil dito'y marami ang tatalikod sa kanilang pananampalataya. Mapopoot sila at magtataksil sa isa't isa. Marami ang magpapanggap na propeta at ililigaw ang mga tao. Lalaganap ang kasamaan, kaya't manlalamig ang pag-ibig ng marami. Ngunit ang mananatiling tapat hanggang wakas ang siyang maliligtas. Ipapangaral sa buong sanlibutan ang Magandang Balitang ito tungkol sa kaharian ng Diyos upang magsilbing patotoo sa lahat ng mga bansa. At saka darating ang wakas.”** | **Ang mga palatandaan ng pagwawakas ng mundo ay binubuo ng: paglitaw ng bulaang mga propeta at “cristo” (Tagapagligtas), mga digmaan at kaguluhan, malawakang taggutom, mga lindol, pag-uusig sa mga Cristiano, pagtalikod sa pananampalataya ng mga Cristiano, patuloy na paglaganap ng kasamaan, at ang pangangaral ng ebanghelyo sa buong mundo.** |
| **Mateo 24:36 “Ngunit tungkol sa araw at oras na iyon ay walang nakakaalam, kahit ang mga anghel sa langit [o maging ang Anak man]. Ang Ama lamang ang nakakaalam nito."** | **Hindi ibinigay ang mga palantandaang ito upang hulaan natin kung kailan ang wakas.** |

|  |  |
| --- | --- |
| **Mateo 24:42-44 "Kaya't maging handa kayo dahil hindi ninyo alam kung kailan darating ang inyong Panginoon. Unawain ninyo ito: kung alam ng may-ari ng bahay kung anong oras sa gabi darating ang magnanakaw, siya'y maghahanda at hindi niya pababayaang pasukin ang kanyang bahay. Kaya't lagi kayong maging handa, sapagkat darating ang Anak ng Tao sa oras na hindi ninyo inaasahan.”** | **Ibinigay ang mga palatandaang ito upang lagi tayong maging handa.** |
| **2 Pedro 3:3-4 "Una sa lahat, dapat ninyong malaman na sa mga huling araw ay pagtatawanan kayo ng mga taong namumuhay ayon sa sarili nilang pagnanasa. Sasabihin nila, “Nangako siyang darating, hindi ba? Nasaan na siya? Namatay na ang ating mga ninuno ngunit wala pa ring pagbabago buhat nang likhain ang mundong ito.”** | **Mangungutya ang mga hindi mananampalataya at maghahanap ng ibang mga paliwanag tungkol sa mga palatandaang ito. Itatanggi nilang si Jesus ay muling magbabalik.** |
| **Lucas 21:25-28 “Magkakaroon ng mga palatandaan sa araw, sa buwan, at sa mga bituin. Sa lupa, ang mga bansa ay masisindak at malilito dahil sa ugong at mga daluyong ng dagat. Ang mga tao'y hihimatayin sa takot dahil sa pag-iisip sa mga kapahamakang darating sa sanlibutan sapagkat mayayanig ang mga kapangyarihan sa langit. Sa panahong iyon, makikita nila ang Anak ng Taong dumarating na nasa alapaap, at may kapangyarihan at dakilang karangalan. Kapag nagsimula nang mangyari ang mga ito, tumayo kayo at tumingala sapagkat malapit na ang pagliligtas sa inyo.”** | **Hahanapin ng mga mananampalataya ang mga palatandaang ito at buong pananabik na hihintayin ang pangakong muling pagbabalik ni Jesus.** |

Ano ang magaganap sa wakas ng mundo?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Mateo 24:3 "Habang si Jesus ay nakaupo sa Bundok ng mga Olibo, palihim siyang tinanong ng kanyang mga alagad, “Kailan po ba mangyayari ang mga sinabi ninyo? Ano po ang magiging palatandaan ng inyong muling pagparito at ng katapusan ng mundo?”** | **Muling magbabalik si Jesus gaya ng kanyang pangako.****Siya'y muling magbabalik nang may kaluwalhatian, kasama ang mga anghel na naglilingkod sa kanya, yamang siya ang Hari ng mga hari. Makikita ito ng lahat ng tao. Hindi ito magaganap nang palihim.** |
| **Gawa 1:11 'Sabi nila, “Kayong mga****taga-Galilea, bakit kayo nakatayo rito at nakatingin sa langit? Itong si Jesus na umakyat sa langit ay magbabalik gaya ng nakita ninyong pag-akyat niya.”** |  |
| **Mateo 25:31 “Sa maluwalhating pagdating ng Anak ng Tao, kasama ang lahat ng anghel, uupo siya sa kanyang trono ng kaluwalhatian."** |  |
| **Mateo 24:30 "Pagkatapos, lilitaw sa langit ang tanda ng Anak ng Tao at mananangis ang lahat ng mga bansa sa daigdig. Makikita nila ang Anak ng Tao na nasa alapaap at dumarating na may dakilang kapangyarihan at kadakilaan."** | **Sa muling pagbabalik ni Jesus, ang mga hindi mananampalataya ay mababalot ng matinding takot at lagim sapagkat sa araw na iyon ay mahahayag sa kanila kung sino ang kanilang tinanggihan.** |
| **Pahayag 1:7 "Tingnan ninyo, dumarating siyang nasa mga alapaap at makikita siya ng lahat, pati ng mga tumusok sa kanya; tatangis ang lahat ng lipi sa lupa dahil sa kanya. Magkagayon nawa. Amen."** |  |
| **1 Tesalonica 4:16 "Sa araw na iyon ay maririnig ang tinig ng arkanghel at ang tunog ng trumpeta ng Diyos, at ang Panginoon mismo ay bababâ mula sa langit na sumisigaw. At ang mga namatay na sumasampalataya kay Cristo ay bubuhayin muna."** | **Ang mga katawan ng lahat ng taong namatay na ay muling ibabangon mula sa kanilang kinahihimlayan at muling makakaisa ng kanilang mga kaluluwa. Hayagang hahatulan ni Jesus ang lahat ng tao (Araw ng Paghuhukom).** |
| **Juan 5:25-29 "Pakatandaan ninyo na darating ang oras, at ngayon na nga, na** |  |

|  |  |
| --- | --- |
| **maririnig ng mga patay ang tinig ng Anak ng Diyos at ang sinumang makinig sa kanya ay mabubuhay. Kung paanong ang Ama mismo ang pinagmumulan ng buhay, gayon din naman ang Anak na binigyan niya ng ganoong karapatan. Binigyan niya ang Anak ng kapangyarihang humatol, sapagkat siya ang Anak ng Tao. Huwag ninyo itong pagtakhan, sapagkat darating ang oras na maririnig ng mga patay ang kanyang tinig at sila'y babangon. Lahat ng gumawa ng kabutihan ay babangon patungo sa buhay na walang hanggan, at lahat ng gumawa ng kasamaan ay babangon patungo sa kaparusahan.”****Gawa 17:31 "Sapagkat itinakda na niya ang araw ng paghuhukom sa sanlibutan, at ito'y buong katarungan niyang gagawin sa pamamagitan ng isang tao na kanyang hinirang. Pinatunayan niya ito sa lahat nang muli niyang binuhay ang taong iyon.”** |  |

Ito ang araw ng ikalawang paghuhukom. Kahit ang mga nahatulan na sa panahon ng kanilang kamatayan ay muling haharap kay Jesus sa Araw ng Paghuhukom. Kung gayon, ano ang pagkakaiba ng paghuhukom na nagaganap sa panahon ng kamatayan at ang paghuhukom na magaganap sa Araw ng Paghuhukom?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **Mateo 25:31-33 “Sa maluwalhating** | **Sa panahon ng kamatayan ang hatol ay** |
| **pagdating ng Anak ng Tao, kasama ang lahat** | **pang-isahan at hindi hayag. Sa Araw ng** |
| **ng anghel, uupo siya sa kanyang trono ng** | **Paghuhukom ito ay magiging hayag sa lahat.** |
| **kaluwalhatian. Tipunin sa harapan niya ang** |  |
| **lahat ng mga bansa at sila'y kanyang** |  |
| **pagbubukud-bukurin, tulad ng ginagawa ng** |  |
| **pastol sa mga tupa at mga kambing. Ilalagay** |  |
| **niya sa kanyang kanan ang mga tupa, at sa** |  |
| **kaliwa naman ang mga kambing."** |  |

Ngunit hindi lamang Araw ng Paghuhukom ang magaganap sa wakas ng mundo. Mayroon pang isang bagay na gagawin ng Diyos. Ano ito?

|  |  |
| --- | --- |
| **SINABI NG DIYOS:** | **NANGANGAHULUGAN:** |
| **2 Pedro 3:10-13 "Ngunit ang Araw ng Panginoon** | **Ang mundo gaya ng ating nakikita ngayon ay** |
| **ay darating tulad ng isang magnanakaw. Sa araw** | **ganap na maglalaho. Bibigyan tayo ng Diyos ng** |
| **na iyon, ang kalangitan ay biglang mawawala** | **isang bagong tahanan na kung saan ay** |
| **kasabay ng isang malakas na ugong. Matutupok** | **mabubuhay tayong kasama niya** |
| **ang araw, buwan at mga bituin. Ang mundo at** | **magpakailanman.** |
| **ang lahat ng mga bagay na naririto ay** |  |
| **mawawala.At dahil ganito ang magiging wakas** |  |
| **ng lahat ng bagay, mamuhay kayo nang may** |  |
| **kabanalan at sikapin ninyong maging** |  |
| **maka-Diyos habang hinihintay ninyo ang Araw** |  |
| **ng Diyos. Magsikap kayong mabuti upang** |  |
| **dumating agad ang araw na ang kalangitan ay** |  |
| **matutupok at ang mga bagay na naroroon ay** |  |
| **matutunaw sa matinding init. Subalit ayon sa** |  |
| **pangako ng Diyos, naghihintay tayo ng bagong** |  |
| **langit at ng bagong lupa na paghaharian ng** |  |
| **katuwiran."** |  |

**Maikling Pagsusulit:**

1. **Tama o Mali. Ang mga Cristiano ay hindi na nakararamdam ng takot sa kamatayan.**
	1. **Tama.**
	2. **Mali.**
2. **Ano ang nagaganap kung ang tao ay mamatay?**
	1. **Hindi na sila umiiral.**
	2. **Ang kanilang katawan ay nananatili sa libingan hanggang sa Araw ng Paghuhukom, at ang kanilang kaluluwa ay bumabalik sa Diyos upang tumanggap ng hatol.**
	3. **Sila ay nananatili sa libingan hanggang sa Araw ng Paghuhukom.**
	4. **Agad silang napupunta sa langit.**
3. **Ang tao ay mapupunta sa langit o sa impiyerno batay sa . . .**
	1. **Kung gaano karami ang nagawa nilang kabutihan nang sila ay nabubuhay pa sa mundo.**
	2. **Kung sila ay nagtitiwala o hindi kay Jesus bilang kanilang Tagapagligtas.**
4. **Tama o Mali. Ang impiyerno ay hindi isang totoong lugar. Ito ay isa lamang paglalarawan sa pagkapoot ng Diyos sa kasalanan.**
	1. **Tama.**
	2. **Mali.**
5. **Tama o Mali. Ipinahayag ni Jesus ang mga palatandaan ng kanyang muling pagbabalik upang maging laging handa ang mga Cristiano, hindi upang mahulaan nila kung kailan ito magaganap.**
	1. **Tama.**
	2. **Mali.**